— 2 — 



Indgriben. Tørvegrave findes saaledes ikke i en eneste af de be- 

 skrevne Moser. Derimod har jeg ikke kunnet undgaa at medtage 

 Moser, hvori der findes Grøfter. Helt uden Grøfter er omtrent 

 Halvdelen af de undersøgte Moser, nemlig: Mosen i Lystrup Hegn, 

 Lyngby Mose, Lille Grib Sø, den lille Mose i Teglstrup Hegn og 

 fem af de beskrevne ganske smaa Moser. I de øvrige Moser findes 

 enkelte Grøfter, som i de fleste Tilfælde stammer fra ældre Tid; 

 de er nu delvis tilgroede og har vistnok ikke haft videre Indflydelse 

 paa Mosernes Tilstand (Vandmosen, Maglemose og Bure Sø). Den 

 mest udgrøftede Mose er en Mose i Horserød Hegn, som vil blive 

 beskrevet i det følgende; dog skyldes denne Moses Indtrædelse i 

 Skovstadiet næppe Udgrøftningen ; thi de fleste Træer bærer Præget 

 af høj Ælde og maa antages at være ældre end Grøfterne. 



Hvad selve Undersøgelsen angaar kun et Par Bemærkninger. 

 Raunkiærs formationsstatistiske Methode har været anvendt. 

 De fleste Steder er der taget 25 Prøver, og Resultatet er blevet 

 multipliceret med 4 for at faa Valenstallene udtrykt i Procent. 



Ved Undersøgelsen er saavel Karplanter som Mosser og Li- 

 kener medtagne. I Tabellerne er Karplanterne anførte først, der- 

 næst Mosser og Likener. Hvad Sphagnumarterne angaar, er der 

 ikke altid skelnet mellem Formerne S. apiculatum og S. angusti- 

 folium. Som Samlenavn for disse to Former er S. recurvum anvendt. 

 Dette er Tilfældet i de Moser, hvor de to Arter forekommer sammen, 

 da det i Marken er umuligt med Sikkerhed at skelne dem fra hin- 

 anden. De to Former er forøvrigt saa nær beslægtede, at den ene 

 (S. angustifolium) i C. Jensen's »De danske Sphagnum arter« 

 (Botanisk Forenings Festskrift, 1890) regnes som Underart under 

 den anden (S. recurvum = S. apiculatum). Bestemmelserne af 

 Mosserne har jeg selv foretaget. I de Tilfælde, hvor jeg har været i 

 Tvivl, er de reviderede af Apoteker Chr. Jensen, hvem jeg der- 

 for bringer min bedste Tak. 



Kortene er Forstørrelser af Generalstabens Maalebordsblade 

 (betegnede G. M.), udførte med Pantograf (Højdekurverne ude- 

 ladte). De paa Kortene indførte Begrænsninger af de forskellige 

 Formationer eller Angivelser af de Omraader, hvor Prøverne er 

 udtagne, er ikke nøjagtig Kortlægning, men kun skønsmæssig 

 Angivelse. 



Bure Sø. Sydøst for Storkevad Holdeplads i Grib Skov 

 ligger Bure Sø. Det er et nu fuldstændigt tilgroet Moseterrain, 



